съответствие с член 28, параграф 2, буква г) от Регламент (ЕС) 2018/848 за обосновано съмнение или когато съмнението не може да бъде изключено, операторът предоставя — ако са от значение и когато са налични — следните елементи:
 а)
 информация и документи за доставчика (известие за доставка, фактура, сертификат на доставчика, сертификат за инспекция на продукти от биологично производство);
 б)
 информация за проследимостта на продукта с идентификацията на партидата, количеството на склад и количеството продаден продукт;
 в)
 лабораторните резултати, получени от акредитирана лаборатория, когато са от значение и са налични;
 г)
 листа за вземане на проби, съдържащ подробна информация за времето, мястото и метода, използван за вземане на пробата;
 д)
 всякаква информация за предишни съмнения по отношение на конкретния неразрешен продукт или вещество;
 е)
 всеки друг документ от значение за изясняване на случая.
 Член 2
 Методика за провеждане на официално разследване
 1. Без да се засяга член 38, параграф 2 от Регламент (ЕС) 2018/848, при извършването на официално разследване по член 29, параграф 1, буква а) от същия регламент компетентните органи или, когато е целесъобразно, контролните или надзорните органи определят най-малко следното:
 а)
 наименованието, идентификацията на партидата, собствеността и физическото местоположение на съответните биологични или произведени при преход към биологично производство продукти;
 б)
 дали съответните продукти все още се пускат на пазара като биологични или произведени при преход към биологично производство продукти, или се използват в биологичното производство;
 в)
 вида, наименованието, количеството и друга съответна информация за наличните неразрешени продукти или вещества;
 г)
 на кой етап на производството, обработката, складирането или разпространението и къде точно е установено наличието на неразрешени продукти или вещества, по-специално при растениевъдството, и дали пробата е взета преди или след събиране на реколтата;
 д)
 дали са засегнати други оператори във веригата на доставки;
 е)
 резултатите от предишни официални разследвания относно засегнатите биологични или произведени при преход към биологично производство продукти и оператори.
 2. Официалното разследване се извършва чрез използване на подходящи методи и техники, включително посочените в член 14 и член 137, параграф 3 от Регламент (ЕС) 2017/625 на Европейския парламент и на Съвета (5).
 3. Официалното разследване достига до заключения най-малко относно:
 а)
 биологичния характер на биологичните и произведените при преход към биологично производство продукти;
 б)
 източника и причината за наличието на неразрешени продукти или вещества;
 в)
 елементите, посочени в член 29, параграф 2, букви а), б) и в) от Регламент (ЕС) 2018/848.
 4. Компетентните органи или, когато е целесъобразно, контролните или надзорните органи, изготвят окончателен доклад за всяко официално разследване. Окончателният доклад съдържа:
 а)
 документацията относно специфичните елементи, изисквани съгласно настоящия член;
 б)
 документацията относно информацията, обменена с компетентния орган, с другите контролни и надзорни органи и с Комисията във връзка с това официално разследване.
 Член 3
 Условия за използването на определени обозначения
 1. Обозначението, предвидено за произведени при преход към биологично производство продукти от растителен произход съгласно посоченото в член 30, параграф 3 от Регламент (ЕС) 2018/848, се представя:
 а)
 с цвят, големина и вид на шрифта, който не изпъква пред търговското описание на продукта, като същевременно цялото обозначение се изписва с еднакъв размер